Francis Vielé-Griffin
Francis Vielé-Griffin var en amerikansk født forfatter, der tidligt flyttede til Frankrig og gjorde sig gældende blandt de symbolistiske digtere.
Han debuterede i 1886 og blev bemærket af Paul Verlaine og Stéphane Mallarmé for sin brug af frie vers (Joies, 1889, 'Glæder', Clarté de vie, 1897, 'Klarhed af liv'), som han på en overbevisende, livsbekræftende måde fik til at rumme alle de gængse stilistiske virkemidler.
Vielé-Griffin deltog ivrigt i tidens debatter, såvel i La Revue indépendante som i sit eget tidsskrift Entretiens politiques et littéraires (1890-1892, 'Politiske og litterære samtaler').